NaiveNeuron/SloPal huggingface dataset:
Žitňanská, Jana, poslankyňa NR SR (2023-02-10):
Ďakujem veľmi pekne. Ja naozaj už nechcem zdržiavať, len možno pár slov k tomu, k čomu sme sa dostali v rámci aj rozpravy, aj faktických poznámok. Myslím si, že veľa tu hovoríme o tom, ako chceme pomáhať rodinám, prichádzajú rôzne návrhy zákonov. Za seba poviem, že ak chceme pomôcť slovenským rodinám, mali by sme začať jednou serióznou debatou o tom, ako zvýšiť platy v sociálnych službách. Lebo keď si zoberiete, že len do Rakúska mesačne chodí 20-tisíc slovenských žien opatrovať, ktoré nechávajú svoje rodiny, svoje deti, svojich partnerov alebo keď nemajú partnerov, tak len rodiny, teda len deti so starými rodičmi týždeň-dva samé, čiže nielenže nedele netrávia spolu, ale netrávia spolu ani tie dva týždne, toto sú naozaj problémy, ktoré by sme mali riešiť. Alfa-omega sú platy v sociálnych službách. A áno, veľa ľudí ide študovať pro-forma. Proste dnes zjavne vyštudovať sociálnu prácu je jedno asi z najľahších štúdií, predpokladám, keď sa tam hlási tak veľa ľudí a tak veľa absolventov, ale to, že len tých 5 % ide potom pracovať, je nielen dôkazom toho, že teda niektorí to pro-forma študovali, ale aj tým dôkazom toho, že teda reálne tieto povolania nie sú adekvátne zaplatené. Čiže ja si myslím, že ak chceme pomôcť týmto rodinám, ak chceme pomôcť Slovensku, pretože populácia starne, my budeme potrebovať čoraz viac ľudí, ktorí sa budú starať o odkázaných, tak poďme sa baviť o tom, ako týchto ľudí dôstojne a spravodlivo zaplatiť. Ďakujem veľmi pekne.
Glváč, Martin, podpredseda NR SR (2018-09-17):
S faktickými poznámkami šesť poslancov. Končím možnosť prihlásiť sa. Poslanec Dostál, prvý, nech sa páči.
Paška, Pavol, predseda NR SR (2012-09-18):
Hlasujeme o procedurálnom návrhu. (Hlasovanie.) 141 prítomných, 53 bolo za, 80 proti, 6 sa zdržalo, 2 nehlasovali. Tento procedurálny návrh sme neschválili.
Érsek, Árpád, poslanec NR SR (2014-02-07):
Ďakujem za slovo. Pán kolega, veľmi dobre sa to počúva, nehnevajte sa, ale žeby to malo spoločné nejako s tou témou, čo predniesol pán Fronc, s financovaním školstva, nevidel som, alebo nevedel som z toho pochopiť tú súvislosť. Nehnevajte sa, toto nebolo asi k tej veci moc myslené. Ďakujem veľmi pekne. (Potlesk.)
Číž, Miroslav, podpredseda NR SR (2015-03-24):
Faktické poznámky majú pán poslanec Kadúc, pán poslanec Matovič. Uzatváram možnosť prihlásiť sa s faktickou poznámkou. Slovo má pán poslanec Kadúc.
Blanár, Juraj, minister zahraničných vecí a európskych záležitostí SR (2024-01-11):
Ďakujem, pán poslanec, za otázku. Určite všetci vnímate, že rozširovanie Európskej únie je ešte viacej na stole práve v súvislosti s Ukrajinou, ako tomu bolo predtým. Lebo keď sa predtým hovorilo o rozširovaní, tak to nebolo ani počuť, že prebiehajú rokovania, ale akonáhle sa dostala do hry Ukrajina, tak už je to veľká téma. Náš postoj je jasný, že my podporujeme perspektívu Ukrajiny v Európskej únii, ale za podmienok, že musí dodržať všetky kritériá a postup tak, ako to urobili a museli urobiť všetky krajiny vrátane Slovenskej republiky. A zároveň si myslíme, že nemá byť tu robený nejaký dvojitý meter pri prístupe do Európskej únie medzi krajinami východného partnerstva, kde Ukrajina patrí spoločne s ďalšími, ako je Moldavsko, Gruzínsko a krajinami západného Balkánu. Viete veľmi dobre, že nám ako Slovenskej republike veľmi záleží predovšetkým na krajinách západného Balkánu, aby boli čím skôr integrované do Európskej únie, pretože to, čo sa tam udialo občianskou vojnou, rozpadom Juhoslávie, bola významná destabilizácia, bezpečnostné riziko a je náš záujem, aby sa to stabilizovalo. Ako lepšie zabrániť akýmkoľvek konfliktom dostať tieto krajiny za rokovací stôl na členstvo, do členstva Európskej únie a tam napĺňať hodnoty, ktoré spoločne vyznávame a riešiť všetky konflikty predovšetkým diskusiou a hľadaním kompromisov. Toto je náš prístup a naši diplomati k tomu pristupovali a slovenská diplomacia v minulosti veľmi aktívne a viete, že aj naši diplomati tam mali významné postavenie aj v zastúpení organizácií spojených názor, názor, národov. To znamená, náš prístup je nerozdeľovať a nehovoriť o tom, že teraz je potrebné urýchlene podporovať Ukrajinu pri vstupe do Európskej únie, pretože si myslíme, že je to skôr politické rozhodnutie, ale brať do úvahy to, čo urobili tie krajiny západného Balkánu za tie desaťročie enormného úsilia, pretože oni urobili pokrok, aj keď to nie je jednoduché a nemôžeme sa dnes pozerať na to, že tak tuto jedna krajina, ktorá sa dostala do nejakej pozície nezávideniahodnej, dokonca ešte vo vojnovom konflikte a bude ešte skôr na tej štartovacej čiare, ako bude niektorá z tých krajín západného Balkánu, na ktorých nám veľmi záleží. Toto je náš prístup, ktorý podporujeme a som veľmi rád, že nie sme sami a sú na našej strane aj krajiny povedzme či už V4 alebo Slavkovského formátu alebo tzv. C5. Veľmi sa v tom angažuje aj Rakúsko a môžem vám povedať, rovnako aj Taliansko, ktoré zvoláva môj kolega, minister zahraničných vecí Talianska, Tajani zvoláva stretnutie krajín priateľov západného Balkánu, kde práve o tomto chceme rovnako hovoriť. Toto je jasný prístup, pretože hovorí aj o tom, že môžeme byť silnejší aj z hľadiska ochrany, keď poviem príklad nelegálnej migrácie. Toto je náš postoj, pán poslanec, a v tomto budeme zotrvávať aj ďalej. Dohovoril som, pán predsedajúci.
P. Hrušovský, predseda NR SR: (2003-11-06):
Prosím teraz pána ministra školstva, aby zaujal miesto pre navrhovateľov, pána poslanca Devínskeho, aby ako spoločný spravodajca uvádzal návrhy na hlasovanie k prerokúvanému vládnemu návrhu zákona o financovaní základných škôl, stredných škôl a školských zariadení. Nech sa páči, pán spoločný spravodajca, máte slovo.
Hrušovský, Pavol, podpredseda NR SR (2010-08-06):
Dvaja páni poslanci na vystúpenie pána podpredsedu, pán poslanec Bublavý a Ďurkovský. Nech sa páči, pán poslanec Bublavý.
Sloboda, Radovan, poslanec NR SR (2020-06-03):
Vážený pán predsedajúci, vážené panie poslankyne, vážení páni poslanci, v rozprave vystúpili dvaja poslanci. Nebol podaný žiadny procedurálny návrh. Prosím preto, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Jasaň, Viliam, poslanec NR SR (2014-09-11):
Dajte, prosím, hlasovať o zákone č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov ako celku s odporúčaním gestorského výboru schváliť.
B. Bugár, podpredseda NR SR: (2005-03-18):
(Hlasovanie.) Prítomných 140 poslancov, za 83, proti 9, zdržalo sa 46 poslancov, nehlasovali 2. Konštatujem, že návrh tohto uznesenia sme schválili. Pán poslanec Urbáni, už vám ide hlasovacie zariadenie? Dobre. Ďakujem pekne. Takže, nech sa páči, ďalšie hlasovanie.
Hrnčiar, Andrej, podpredseda NR SR (2019-06-26):
Vyhlasujem všeobecnú rozpravu za skončenú a prerušujem rokovanie. Nikto sa nechce vyjadriť. Prerušujem rokovanie o tomto bode programu. Vyhlasujem, hlasovanie bude 19.15. (Prerušenie rokovania do 19.15 hodiny.) (Pokračovanie rokovania o 19.15 hodine.)
Galek, Karol, poslanec NR SR (2016-10-27):
Ďakujem pekne. Zobrali ste mi takú jednu z otázok, čo som chcel položiť, lebo sú to už iba dva mesiace, ktoré nám ostávajú do 1. 1. Je tu ešte jeden ten efekt, samozrejme, a to vybavenie nie je možné hneď, pretože išla odpoveď na tú políciu, ja neviem, možnože týždeň, možnože dva to bude trvať. Máte vy momentálne informáciu o tom, že nejak prudko začal narastať počet tých vydaných čipových preukazov a tých čítačiek a neobávate sa toho, že naozaj v tom decembri to celé môže nejak spadnúť, nastať nejaký chaos? Ste na to nejak pripravení, okrem toho posilnenia?
Šudík, Tomáš, poslanec NR SR (2021-12-09):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Lehotský, Tomáš, poslanec NR SR (2021-10-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ďalej aby za gestorský výbor určila hlavným Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
R. Zmajkovičová, poslankyňa: (2005-10-25):
Podľa tejto navrhovanej novely by vyššie územné celky mali realizovať svoj rozpočet výlučne prostredníctvom Štátnej pokladnice. Vyššie územné celky sa stali klientom Štátnej pokladnice ako klient typu B a napriek tomu teda, že rozpočet vyššieho územného celku tvorí aj transfer zo štátneho rozpočtu, napriek tomu nie je logické, aby vyššie územné celky boli napojené na systém Štátnej pokladnice celým rozpočtom, pretože 60 percent celkového rozpočtu tvoria vlastné príjmy samosprávneho kraja. Predkladaná novela neumožňuje realizáciu výdavkov vyššieho územného celku z návratných zdrojov financovania, pretože vyššie územné celky by museli s predstihom čerpať úverový rámec, preniesť finančné prostriedky do Štátnej pokladnice, čím by sa predlžovalo obdobie splácania úveru a realizácie úhrady. Štátna pokladnica jednoznačne obmedzuje samosprávne kompetencie vyšších územných celkov, napríklad zmeny rozpočtu schvaľuje zastupiteľstvo uznesením, pričom systém Štátnej pokladnice bude vyžadovať trojmesačné plánovanie a zmeny v trojmesačnom plánovaní sa môžu vykonať po troch týždňoch, čo však môže mať za následok potom nesplnenie uznesenia zastupiteľstva samosprávneho kraja. Vyššie územné celky majú oveľa výhodnejšie podmienky zhodnocovania vlastných príjmov v komerčných bankách, čo prispieva potom aj k lepšiemu hospodáreniu vyšších územných celkov. Musím konštatovať, vážený pán minister, že predkladaná novela zákona nerešpektuje princíp samosprávnych funkcií vyšších územných celkov a centralizujú sa ňou aj právomoci  ministerstva financií. Preto poslanecký klub strany Smer – Sociálna demokracia nepodporí predkladanú novelu zákona. Ďakujem za pozornosť.
Galis, Dušan, poslanec NR SR (2013-12-04):
Ďakujem pekne. Vážený pán predseda, dajte hlasovať o návrhu zákona ako celku s odporúčaním gestorského výboru schváliť.
Richter, Ján, poslanec NR SR (2021-10-22):
Pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-04-24):
S reakciou na faktické pán poslanec Uhliarik, nech sa páči.
Bugár, Béla, podpredseda NR SR (2019-09-18):
Ďakujem. Pán minister, teda, pán predkladateľ, nech sa páči, máte slovo (povedané so smiechom), keď chcete sa vyjadriť teraz. Možnože budúci minister, neviem teda. (Povedané so smiechom.)
Figeľ, Ján, podpredseda NR SR (2014-11-25):
Ďakujem. Pán spravodajca, chcete sa vyjadriť? Nie je tomu tak. Prerušujem rokovanie o tomto bode programu. Nasleduje rokovanie v skrátenom legislatívnom konaní v prvom čítaní o vládnom návrhu zákona, ktorých sa mení a dopĺňa zákon č. 580/2004 Z. z. o zdravotnom poistení. Tento návrh je uverejnený ako tlač 1319 a návrh na jeho pridelenie do výborov je v rozhodnutí č. 1322. Teraz prosím ministra zdravotníctva, pána Viliama Čisláka, aby návrh uviedol. Polku zvládne. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1319.)
B. Bugár, podpredseda NR SR: (2003-10-28):
(Hlasovanie.) Prítomných, pán minister, nechám vyprázdniť túto lavicu za chvíľočku. Prítomných 95 poslancov, za návrh hlasovalo 75, proti 9, zdržalo sa 6 poslancov, 5 nehlasovali. Konštatujem, že aj tento procedurálny návrh bol schválený. Páni poslanci, pani poslankyne, nasledujúcim bodom programu je druhé čítanie o vládnom návrhu zákona o advokácii a o zmene a doplnení zákona č. 455/1991 Zb. o živnostenskom podnikaní, takzvaný živnostenský zákon v znení neskorších predpisov. Vládny návrh zákona ste dostali pred prvým čítaním ako tlač 286, spoločnú správu máte v tlači 286a. Dávam slovo pánovi podpredsedovi vlády a ministrovi spravodlivosti Slovenskej republiky Danielovi Lipšicovi a žiadam ho, aby vládny návrh zákona odôvodnil. Nech sa páči, podpredseda, máte slovo.
P. Hrušovský, predseda NR SR: (2005-09-23):
(Hlasovanie.) 121 prítomných, 92 za návrh, 8 proti, 19 sa zdržalo, 2 nehlasovali. Návrh pána poslanca Šulaja sme schválili. Pani poslankyňa. M. Demeterová, poslankyňa: Mám odporúčanie gestorského výboru postúpiť návrh zákona do tretieho čítania ihneď.
P. Hrušovský, predseda NR SR: (2003-02-25):
S. Husár, poslanec: Vážený pán predseda, vážené kolegyne, kolegovia. Pri prerokúvaní tohto bodu programu v poslaneckom klube HZDS v súvislosti s vystúpením pána Fica, ktoré na toto využívam, sme vo veľkej a podstatnej časti k stanovisku k tomuto návrhu prijali argumentáciu, ktorá je veľmi blízka alebo zhodná s argumentáciou pána Fica, ktorý, myslím si, prezentoval za poslanecký klub Smer. Preto ju nebudeme opakovať a z tých podstatných dôvodov, ktoré on uviedol, oznamujem, že poslanecký klub HZDS tento návrh nepodporí.
Figeľ, Ján, podpredseda NR SR (2012-06-27):
Ďakujem pekne. Nech sa páči, pán poslanec Droba.
Vašečka, Richard, poslanec NR SR (2023-05-24):
Ďakujem, pán predseda. Navrhujem termínovať bod 227 (číslo parlamentnej tlače 1437), je to novela Zákonníka práce poslancov Vašečku, Čepčeka, Hatrákovej, Lukáča na dnes po 14.00 hod. po čísle parlamentnej tlače 1724. Ďakujem.
P. Hrušovský, predseda NR SR: (2003-05-20):
I. Hopta, poslanec: Pán predseda, boli 2 interpelácie. Zhodou okolností boli poslancov za našu politickú stranu. Tak dúfam, že to, že neboli odvysielané, bolo iba preto, že to boli naši poslanci. Buď sa dohodneme na niečom a bude to platiť bez ohľadu na to, kto bude hovoriť v diskusii, alebo nebude to platiť. Ďakujem.
J. Budaj, poslanec: (2001-09-04):
Po druhé chcem povedať, že to, čo nás musí všetkých spájať, je fakt, že toto nebola zmena s fázou krvavého teroru alebo nejakého prenasledovania, ale že sa diala len na ústavnej báze, preto netreba rušiť sviatok ústavy. Aj ústava, ktorú sme nedávno novelizovali, jej ďalší vývoj si zasluhuje práve preto rešpekt, aj Deň ústavy si zasluhuje práve preto rešpekt, pretože celý kontext nášho vývoja má ústavný rámec. A preto stojí za to pripomínať si aj Deň ústavy, aj november, ktorý nakoniec začal prvým zápasom o zmenu v ústave, vtedy o článok 4.
Bugár, Béla, podpredseda NR SR (2018-06-25):
Prezentujme sa a hlasujme. (Hlasovanie.) Prítomných 131, za 61, proti 28, zdržalo sa 42 poslancov. Konštatujem, že návrh nebol schválený. Pán poslanec, teraz uveďte hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku (tlač 973). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 973.)
Jurinová, Erika, podpredsedníčka NR SR (2015-01-30):
Pán poslanec Jurzyca.
Blanár, Juraj, podpredseda NR SR (2020-11-26):
Ďakujem pánovi Jozefovi Szabóovi, námestníkovi generálneho prokurátora Slovenskej republiky. Ešte sa chcem spýtať pána spravodajcu. Nie je tak, nemá záujem už vystúpiť v záverečnom slove. Takže prerušujem rokovanie o tomto bode programu. Ďakujem veľmi pekne. Vážené kolegyne, kolegovia, ďalšou správou by mal byť Správa špeciálneho prokurátora o činnosti Úradu špeciálnej prokuratúry a poznatky úrady, Úradu špeciálnej prokuratúry o stave zákonnosti za rok 2019, ktorú by nám mal predložiť zástupca špeciálneho prokurátora pán Alexander Biró, avšak mám informáciu, že vzhľadom na priebeh rokovania nepodarilo sa ho informovať, aby prišiel v tento čas na toto rokovanie, preto by som chcel navrhnúť, ak bude všeobecný súhlas, že by sme dnes rokovací deň uzatvorili a budeme pokračovať zajtra o 9.00 hod. dvoma bodmi, ktoré sú programované, čiže časované, skrátené legislatívne konanie. A po týchto dvoch bodoch potom by pokračovala táto správa. Je všeobecný súhlas? (Súhlasná reakcia pléna.) Ďakujem veľmi pekne. Týmto končím dnešný rokovací deň a prajem pekný večer. (Prerušenie rokovania o 18.53 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 51
Dostál, Ondrej, poslanec NR SR (2019-01-30):
Ďakujem. Ja by som nadviazal v tej téme, ktorú začal predrečník, a teda, či to posunúť, alebo neposunúť, podávanie oznámení verejných funkcionárov na výbor Národnej rady aj v prípade teda primátorov miest alebo, alebo predsedov samosprávnych krajov. No, on tam nie je len ten aspekt praktický, že keď je niekto viacnásobný funkcionár, tak musí podávať, podávať viacero oznámení, čo tak keď je viacnásobný funkcionár, tak niečo takéto by mal zvládnuť. Ale aj ten aspekt vzťahu medzi štátom a samosprávou a v tomto prípade, ak by sme schválili ten návrh zákona v podobe, že sa, že sa presunie to podávanie oznámení primátorov miest a predsedov samosprávnych krajov na, na výbor pre nezlučiteľnosť funkcií zo súčasných komisií na ochranu verejného záujmu pri príslušných zastupiteľstvách, tak by sme ten vzťah narušili v prospech, v prospech štátu. A samozrejme, že sú aj argumenty, ktoré hovoria v prospech toho, a teraz nemám na mysli tie, tie praktické argumenty, ale, ale argumenty typu, typu, že ruka ruku myje a komisia zastupiteľstva nie je ochotná, ochotná sankcionovať alebo konštatovať porušenie zákona. Na druhej strane to rozhodovanie môže byť politické a býva aj politické aj na úrovni výboru, čiže je potrebné urobiť niečo skôr s tou vymožiteľnosťou. A tam ten návrh pani poslankyne Remišovej, ktorý sa týka možnosti odvolania aj iným subjektom, môže znamenať pozitívny... (Prerušenie vystúpenia časomerom.)
Dostál, Ondrej, poslanec NR SR (2020-07-15):
V súlade s § 24 ods. 5 zákona o rokovacom poriadku Národnej rady navrhujem v mene štyroch poslaneckých klubov, SaS, ZA ĽUDÍ, OĽANO a SME RODINA, vypustiť z programu schôdze bod 13 – návrh poslancov Marcinkovej a Dostála na vydanie novely zákona o komisárovi pre deti a komisárovi pre osoby so zdravotným postihnutím (tlač 151) a presunúť ho na nasledujúci riadnu schôdzu Národnej rady.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 66, proti 1, zdržalo sa 69, nehlasovali 4. Návrh sme neschválili.
P. Paška, predseda NR SR: (2008-12-04):
Najprv budeme hlasovať o procedurálnom návrhu, ktorý podal pán poslanec Lipšic a navrhuje, aby Národná rady vyslovila súhlas s vystúpením pána Máčaja. Takže budeme hlasovať o tomto procedurálnom návrhu. Prezentujeme sa a hlasujeme. (Hlasovanie.) 129 prítomných, 53 za, 54 proti, 20 sa zdržalo, 2 nehlasovali. Súhlas sme nevyslovili. Budeme teraz ešte hlasovať o písomných odpovediach členov vlády Slovenskej republiky na interpelácie poslancov Národnej rady. Je to tlač 842. (Písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 7. novembra 2008.) Najprv budeme hlasovať o tom, že Národná rada berie na vedomie vyjadrenie pani poslankyne Tkáčovej, že písomnú odpoveď ministra dopravy, pôšt a telekomunikácií Ľubomíra Vážneho na jej interpeláciu č. 2 nepovažuje za uspokojivú. Čiže hlasujeme o návrhu pani poslankyne Tkáčovej. (Hlasovanie.) 130 prítomných, 57 za, 35 proti, 37 sa zdržalo, 1 nehlasoval. Tento návrh sme neschválili. Teraz budeme hlasovať o uznesení, ktorým berieme na vedomie písomné odpovede členov vlády na interpelácie poslancov. Hlasujeme. (Hlasovanie.) 132 prítomných, 76 za, 30 proti, 25 sa zdržalo, 1 nehlasoval. Písomné odpovede sme zobrali na vedomie. V bode interpelácie pani poslankyňa Gibalová interpelovala ministra výstavby a regionálneho rozvoja pána Januška vo veci poskytovania finančných prostriedkov zo Štátneho fondu rozvoja bývania a zároveň podala návrh, aby Národná rada v súlade s § 130 ods. 2 rokovacieho poriadku vyhlásila interpeláciu za naliehavú a určila lehotu na odpoveď 15 dní. O tom musíme hlasovať. Takže budeme hlasovať. (Hlasovanie.) 131 prítomných, 57 bolo za, 16 proti, 58 sa zdržalo. Skrátenie lehoty na odpoveď sme neschválili, ale odpoveď, samozrejme, pani poslankyňa, dostanete vo vymeranej lehote. Teraz pristúpime k hlasovaniu o návrhu uznesenia k návrhu na odvolanie predsedu Telekomunikačného úradu Slovenskej republiky . Je to tlač 862. Pán poslanec Pelegrini bude uvádzať hlasovanie.
Hrušovský, Pavol, podpredseda NR SR (2011-05-18):
Pani poslankyňa Tomanová chce reagovať na vystúpenie pánov poslancov, ktorí vystúpili s faktickými poznámkami na vaše vystúpenie. Nech sa páči, pani poslankyňa.
Šeliga, Juraj, podpredseda NR SR (2021-01-12):
Podľa rokovacieho poriadku požiadal o slovo pán podpredseda Blanár, nech sa páči.
Laššáková, Jana, podpredsedníčka NR SR (2014-05-27):
S reakciou pán poslanec Bublavý, nech sa páči.
Hrnčiar, Andrej, podpredseda NR SR (2016-09-08):
Páni poslanci, poprosím vás o kľud v rokovacej sále. Ak sa chcete rozprávať, nech sa páči, opustite rokovaciu sálu, aby mal pán poslanec kľudný priestor na rozpravu. Poprosím vás, kľud v rokovacej sále. (Zaznenie gongu.)
Laššáková, Jana, podpredsedníčka NR SR (2015-09-22):
Na vystúpenie pani poslankyne s faktickými poznámkami páni poslanec Poliačik a Mikloško. Končím možnosť prihlásiť sa s faktickými poznámkami. Nech sa páči, pán poslanec Poliačik.
P. Paška, predseda NR SR: (2009-12-02):
(Hlasovanie.) 140 prítomných, 134 za, 5 sa zdržalo, 1 nehlasoval. Tieto body sme schválili.
Paška, Pavol, predseda NR SR (2014-03-20):
Pán predseda výboru Šebej.
Hrnčiar, Andrej, podpredseda NR SR (2019-09-11):
Otváram rozpravu. Do rozpravy som nedostal žiadnu písomnú prihlášku. Chce sa niekto prihlásiť ústne? Nie je tomu tak. Prerušujem rokovanie o tomto bode programu. Nasleduje prvé čítaní o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 1595. Návrh na jeho pridelenie na prerokovanie výborom je v rozhodnutí č. 1697. Nech sa páči, pán minister financií, ujmite sa slova a uveďte vládny návrh zákona.
Pellegrini, Peter, podpredseda NR SR (2020-06-04):
S reakciou na faktické, pán poslanec Susko.
Sulík, Richard, predseda NR SR (2011-05-24):
Pán poslanec Dostál.
Gaborčáková, Soňa, poslankyňa NR SR (2017-05-17):
Ďakujem za slovo. Predkladáme návrh zákona, ktorý bude presúvať zisky z hazardu do nákladov za starostlivosť o mládež, ktorá v dôsledku práve rôznych patologických javov sa dostáva neskôr do resocializačných zariadení, do reedukačných zariadení. A práve preto by finančné prostriedky z tejto činnosti mali smerovať na úpravu zdravia, ale aj osobnosti mladého človeka, ktorý v dôsledku toho trpí nejakými osobnostnými problémami. Preto naozaj vyzývam kolegov, aby tento návrh podporili a aby naozaj sme tie finančné prostriedky použili pre mladých ľudí, ktorí možno nikdy neboli v takom patologickom prostredí, ako to je v súčasnej dobe, kde číha na každom kroku na nich niečo škodlivé a zlé, a preto musíme dať šancu nejakej, nejakému systematizovanému financovaniu práve v tejto problematike. Ďakujem.
Figeľ, Ján, podpredseda NR SR (2014-03-27):
Vážení páni poslanci, pán minister, otváram siedmy rokovací deň 33. schôdze Národnej rady Slovenskej republiky. Na dnešnom rokovacom dni o ospravedlnenie žiadajú poslanci Ľubomír Galko, Ján Hudacký, Igor Choma a Peter Pollák. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov . Prerokúvame ho v skrátenom legislatívnom konaní. Tento vládny návrh zákona má parlamentnú tlač 952 a výsledky rokovania výborov sú v tlači 952a. Teraz prosím ministra spravodlivosti Slovenskej republiky pána Tomáša Boreca, aby vládny návrh zákona uviedol.
Kollár, Boris, predseda NR SR (2023-03-28):
Pokračujeme v prerušenom rokovaní. S procedurálnym návrhom evidujem dve žiadosti, pán poslanec Svrček a pani poslankyňa Zemanová. Nech sa páči, pán poslanec Svrček.
Matovič, Igor, poslanec NR SR (2011-07-13):
Vážený pán predseda, milé dámy, milí páni, rýchlo skúsim niečo povedať, kým ma pán predseda nezastaví, čo nesúvisí s predloženým návrhom zákona. Je hlboko vo mne niečo, čo potrebujem takouto formou vyventilovať. Pred pár dňami táto Národná rada schválila, zhodla sa na tom, že vlastne všetky body schôdze od bodu 48 až nakoniec sa presúvajú na september. Hlboko s týmto postupom nesúhlasím. Odsudzujem ho a považujem ho za zneužitie právomoci našej, ktorú máme, lebo sme si my, poslanci, predĺžili dovolenku. (Potlesk.) Ľudia nás nevolili preto, aby sme si robili dlhšiu dovolenku, ale preto, aby sme riešili problémy. Možno niekto si povie, že však tam boli poslanecké návrhy zákonov a rôzne hlúposti, možno aj Matovičove hlúposti. Ale to nie je podstatné. Podstatné je to, že na dovolenku sme mali ísť vtedy, keď si tú prácu urobíme. Ľudia pri páse, ktorí niekde na Slovensku robia, si tú dovolenku nemôžu sami odhlasovať, kedy ju budú mať. My sme zneužili svoju vlastnú právomoc a urobili sme si dva mesiace voľna. (Reakcie z pléna.) Máte pravdu, boli to koaličné strany. Viem, že kebyže s týmto vystupujem niekedy inokedy, poviete, že zdržujem chod Národnej rady. Dnes si to ale dovolím, lebo v podstate už je záver rokovania a budem zdržovať iba váš odchod na dovolenku. (Výkriky v sále.) Nehovorte, smeráci, iba o našom odchode, vieme dobre, že včera šiesti ľudia od vás boli už na dovolenkách a dneska v noci ste ich sťahovali, aby tu boli dnes na Zákonníku práce. Je trošičku z toho vidieť, aj teda ako vám záleží na tom Zákonníku práce. (Výkriky v sále.) Ale do toho som nehovoril. Odsudzujem týmto hlavne koaličné strany, že sme takéto niečo schválili a presunuli sme poslanecké návrhy zákonov na september. (Prerušenie vystúpenia predsedajúcim.)
Šeliga, Juraj, podpredseda NR SR (2020-04-28):
Ďakujem pekne. Dve faktické, pardon, tri faktické poznámky. Ako prvý, pán poslanec Žiak, nech sa páči.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme. (Hlasovanie.) Prítomných 142 poslancov, za 53, proti 44, zdržalo sa 45 poslancov. Návrh nebol schválený.
V. Tomanová, ministerka práce, sociálnych vecí a rodiny SR: (2008-09-11):
Ustanovujú sa v ňom niektoré nové prvky, ktorých cieľom je zefektívniť systém poskytovania peňažných príspevkov na kompenzáciu ťažkého zdravotného postihnutia. Cieľom tohto návrhu, ktorý predkladáme, je poskytnúť pomoc fyzickým osobám s ťažkým zdravotným postihnutím v každodennom živote tak, aby mali rovnaké príležitosti ako fyzické osoby bez zdravotného postihnutia a mohli realizovať svoje základné ľudské práva. Vládny návrh zákona ustanovuje a definuje oblasti kompenzácií ťažkého zdravotného postihnutia, ustanovuje osobitnú úpravu lekárskej posudkovej činnosti a sociálnej posudkovej činnosti pre účely kompenzácie. Upravuje vyhotovovanie preukazu fyzickej osoby s ťažkým zdravotným postihnutím, preukazu fyzickej osoby s ťažkým zdravotným postihnutím so sprievodcom. Navrhuje novú formu preukazu, a to parkovací preukaz pre fyzickú osobu so zdravotným postihnutím. Taktiež ustanovuje valorizačný mechanizmus opakovaných peňažných príspevkov na kompenzáciu tak, že výška týchto príspevkov je vyjadrená v percentách zo sumy životného minima pre jednu fyzickú plnoletú osobu, čo zabezpečí zvýšenie sumy opakovaných peňažných príspevkov na kompenzáciu pri každej sume zvýšenia životného minima. Novým spôsobom vymedzuje odkázanosť fyzickej osoby s ťažkým zdravotným postihnutím na kompenzácie. Osobitne upravuje odkázanosť fyzickej osoby s ťažkým zdravotným postihnutím na kompenzáciu zvýšených výdavkov súvisiacich s hygienou. Obdobne ustanovuje podmienky poskytovania nového peňažného príspevku určeného na kúpu dvíhacieho zariadenia a peňažného príspevku na úpravu osobného motorového vozidla. Ustanovuje aj kategorizáciu pomôcok na poskytovanie peňažného príspevku na kúpu pomôcky na základe taxatívne vymedzeného zoznamu pomôcok, ako aj zoznamu stavebných prác, materiálov a zariadení na účely peňažného príspevku na úpravu bytu, peňažného príspevku na opravu rodinného domu alebo peňažného príspevku na úpravu garáže, ktorej cieľom je zvýšenie objektivity poskytovania tejto pomoci. Bližšie špecifikuje druhy psov so špeciálnym výcvikom – vodiaci pes, asistenčný pes a signálny pes. Jasne špecifikuje kritériá na platenie úhrady za zdravotné výkony na účely kompenzácie. Ustanovuje pôsobnosť štátnych orgánov v oblasti kompenzácie, konanie na účely kompenzácie, režim spracovania osobných údajov a sankcie, ak dôjde k zneužitiu poskytnutého peňažného príspevku na kompenzáciu. Ďakujem za pozornosť.
B. Bugár, podpredseda NR SR: (2006-02-02):
(Hlasovanie.) Prítomných je 134 poslancov, za 75, proti 11, zdržalo sa 48. Návrh sme schválili.
A. Belousovová, podpredsedníčka NR SR: (2009-02-12):
hodine otázok , ktorú týmto otváram. Chcem požiadať členov vlády, aby zotrvali na rokovaní Národnej rady vzhľadom na to, že ďalšími bodmi programu sú písomné odpovede členov vlády na interpelácie poslancov a interpelácie poslancov, teda po skončení hodiny otázok. Konštatujem, že boli splnené všetky podmienky, aby sme mohli pristúpiť k tomuto bodu. Poslanci písomne položili do včera do 12.00 hodiny 29 otázok na predsedu vlády a 56 otázok na členov vlády. Overovatelia schôdze z nich vyžrebovali poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády Slovenskej republiky pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda.
P. Farkas, poslanec: (2001-10-17):
V zmysle toho, aby sme vedeli zabezpečiť dostatočnú argu-mentačnú bázu pre poslancov, je potrebné disponovať aj stanoviskom Najvyššieho kontrolného úradu ako jediného nezávislého ústredného kontrolného úradu na Slovensku, ale zákon o Najvyššom kontrolnom úrade v § 5 ods. 2 hovorí o tom, že takéto stanovisko Najvyšší kontrolný úrad vypracuje iba na požiadanie Národnej rady pre potreby Národnej rady Slovenskej republiky. Preto v tomto zmysle slova vás žiadam o odsúhlasenie návrhu uznesenia výboru Národnej rady, ktorý teraz už je návrhom uznesenia Národnej rady, že Národná rada Slovenskej republiky podľa § 5 ods. 2 zákona NR SR č. 39/1993 Z. z. o Najvyššom kontrolnom úrade Slovenskej republiky v znení neskorších predpisov žiada Najvyšší kontrolný úrad Slovenskej republiky vypracovať a predložiť Národnej rade Slovenskej republiky stanovisko k návrhu štátneho rozpočtu Slovenskej republiky na rok 2002 s termínom do 20. novembra. Ten termín je dosť široký, musím to uviesť, ale počítame s tým, že to stanovisko bude hotové maximálne do 10. novembra, aby sme mohli disponovať s týmto stanoviskom. Vážené panie poslankyne, vážení páni poslanci, žiadam vás o podporu tohto návrhu uznesenia. Ďakujem, pán predseda.
Matejičková, Zuzana, poslankyňa NR SR (2024-10-29):
Ďakujem veľmi pekne za slovo, pán predsedajúci, vážený pán minister, vážené kolegyne, kolegovia, v súlade s § 73 ods. 1 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem pán predsedajúci, otvorte, prosím, všeobecnú rozpravu.
Blaha, Ľuboš, podpredseda NR SR (2024-01-11):
Ešte raz, venujte sa predrečníčke, ďakujem.
Laurenčík, Milan, podpredseda NR SR (2021-05-03):
Faktickú poznámku má aj pán poslanec Martin Borguľa, nech sa páči.
Bugár, Béla, podpredseda NR SR (2017-09-06):
Vyhlasujem rozpravu o tomto bode programu za skončenú. Pani ministerka, chcete zaujať stanovisko k rozprave? Nech sa páči.
R. Kaliňák, podpredseda vlády a minister vnútra SR: (2007-02-08):
Samozrejme, znižovanie regionálnych disparít sa dá robiť na úrovni teoreticky, ale aj prakticky každého rezortu, ktorý dnes vláda má. Aj na úrovni ministerstva vnútra máme pripravené veci, ktoré budú z regiónu robiť región zaujímavejší. Predovšetkým z pohľadu civilnej stránky ministerstva, kde by sme zabezpečovali kvalitný servis štátnej správy, ktorý by bol lákavý aj pre podnikateľov, že zabezpečiť si všetky legislatívne a povoľovacie podmienky na svoje podnikanie bude u nás omnoho jednoduchšie ako v ktorejkoľvek inej krajine. Ale čo je dôležité, samozrejme, je vytvorenie kvalitného trhu s ponukami práce, ktoré môžeme robiť iba cestou kvalitných ponúk, ktoré budú reprezentovať aj zvýšenú mzdu, ktorá bude atraktívna pre tých, ktorí dnes za vysokými platmi chodia do zahraničia. Na to je naviazaná, samozrejme, predovšetkým dopravná infraštruktúra, ktorá je asi tou hlavnou chrbticou rozvoja každého regiónu, pretože iba na základe dopravy, kedy každý moderný podnikateľ väčšieho rozmeru sa snaží šetriť peniaze na takých záležitostiach, ako je skladové hospodárstvo, pre ktoré je dobrá cestná infraštruktúra nevyhnutná. (Nezrozumiteľná komunikácia medzi predsedajúcim a podpredsedom vlády.) Možno ako človek, ktorý je z Košického kraja, budete vnímať pozitívne tlak, ktorý je vyvíjaný smerom k tomu, aby sme čo najrýchlejšie uzavreli cestu Košice - Miškolc. To je pre nás podľa mňa alfa a omega práve pre ten región, na ktorý sa konkrétne vy pýtate.
M. Urbáni, poslanec: (2005-01-18):
Včera keď som videl otváranie Kodanskej opery, tak som bol hrdý ako Európan, že sa otvorilo nové kultúrne dielo. Dnes ako Slovák som smutný, že nevieme zaujať bez toľkých rečí stanovisko k jednej stavbe, ktorá možno má svoje úskalia, či projektové, či architektonické, ale má aj niekoľko rozmerov. Jeden rozmer je ekonomický, kde si myslím, že Slovenská republika má dnes veľmi dobrý rating ekonomický vo svete, myslím to úprimne vážne. Hovorí sa o Slovenskej republike dnes v New Yorku, Washingtone ako o ekonomicky prosperujúcej krajine hlavne makroekonomicky. A dnes pri súčasnom stave bánk a dostatku finančných zdrojov si myslím, že aj tento ekonomický problém, keď sa dajú rozumné hlavy dokopy, sa dá prekonať a vie sa nájsť racionálny model. Táto stavba má aj kultúrny rozmer. Kultúra úzko súvisí s demokraciou. Ak by neexistovala kultúra, existovalo by dodnes barbarstvo. S výškou kultúry stúpa aj úroveň demokracie. Ďalší rozmer, ktorý má táto stavba z môjho hľadiska, je rozmer národný. Nám tu niečo generácie zanechali. Čo zanecháme budúcnosti my? Je to našou povinnosťou. Napriek tomu, že niektoré stavby majú svoje nedostatky, ako som spomínal, nesmieme strkať hlavu do piesku ako pštrosy a báť sa riešiť problémy. Takisto ako sa tu dnes hovorí o divadle, ja nie som spokojný, že sa zastavila nemocnica na Rázsochách, ktorá jeden deň bude potrebná pre Bratislavu, a budeme ju musieť oprášiť aj tuto, myslím, ja som za rozvoj regionálnej kultúry, som za to, aby na vyšších územných celkoch mali dostatok financií pre regionálne divadlá. Ako Bystričan budem tvrdo sa snažiť bojovať za to a som za to, aby boli peniaze na rekonštrukciu Divadla v Banskej Bystrici, ktoré si to zaslúži po tých rokoch. Ale myslím si ako nie Bratislavčan, Bratislava je naše hlavné mesto a strašne veľa mu chýba ešte k hlavnému mestu, strašne veľa chýba Bratislave k veľkomestu. Dobudovanie tohto divadla, vybudovanie dobrej dopravnej infraštruktúry, možno metra jeden deň bude vytvárať do budúcna také hlavné mesto, ako si všetci Slováci a občania Slovenskej republiky zaslúžia. Veľkosť národa nezávisí od počtu obyvateľov, veľkosť národa závisí od cieľov. Keď aj počtom obyvateľov malý národ si dáva veľké ciele, stáva sa veľkým národom. A ja si myslím, že slovenský národ je veľký. Ďakujem pekne. (Potlesk.)
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 135 poslancov, za 97, proti 1, zdržalo sa 37. Môžem konštatovať, že dnes sme potešili všetkých motoristov. Konštatujem, že sme schválili návrh novely zákona č. 145/95 Z. z. o správnych poplatkoch . Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii. Je to tlač 1428, bod 28 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Alojzovi Baránikovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1428.)
P. Hrušovský, predseda NR SR: (2003-07-10):
Chce sa k rozprave vyjadriť spravodajca? Nie. Prerušujem rokovanie o tomto bode programu. Panie poslankyne, páni poslanci, keďže máme prerokovať ešte jeden bod programu, ktorého predkladateľom za vládu je takisto z poverenia vlády pán podpredseda vlády a minister spravodlivosti, odporúčam, aby sme prerokovali aj tento bod, tým, že pán minister ho uvedie, vystúpi spravodajca, bude rozprava a po prerokovaní tohto návrhu by sme hlasovali o obidvoch predkladaných vládnych návrhoch. Je všeobecný súhlas s takýmto postupom. Ďakujem pekne. Prosím pána ministra, aby z poverenia vlády uviedol a odôvodnil vládny návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení niektorých zákonov , ktorý prerokúvame v druhom čítaní. Nech sa páči, pán minister.
Nash, Natália, poslankyňa NR SR (2024-01-18):
Ďakujem pekne za slovo, pán predsedajúci. Ďakujem aj vám, kolega, za váš príspevok. Chcem tu len pripomenúť včera schválenú revolúciu Európskeho parlamentu, ktorá vyzýva Ficovu vládu na stiahnutie zmien Trestného zákona z tohto rokovania. Za rezolúciu hlasovalo 496 europoslancov, len 70 bolo proti a, ako uviedol môj kolega, boli to prevažne zástupcovia extrémistických európskych strán. Európsky parlament vyjadruje hlboké znepokojenie nad neodôvodneným využívaním zrýchleného legislatívneho procesu zo strany slovenskej vlády, najmä pokiaľ ide o zmeny Trestného zákona. Európsky parlament ďalej kritizuje zrušenie Úradu špeciálnej prokuratúry, ktoré ohrozuje integritu súdnych procesov, podkopáva boj Európskej únie proti podvodom a ohrozuje ochranu finančných záujmov Európskej únie na Slovensku. Europoslanci vyzývajú slovenskú vládu, aby prehodnotila tieto zmeny vzhľadom na ich možné dôsledky pre právny štát, pre finančné záujmy Európskej únie a celkový protikorupčný rámec Európskej únie. Europoslanci sa tak pridali ku skoršiemu stanovisku Európskej prokuratúry, ktorá tiež predniesla obavy, že zmeny Trestného zákona na Slovensku ohrozia finančné záujmy Európskej únie. Poslanci Európskeho parlamentu Ficovej vláde odkazujú, že ak bude v demontáži právneho štátu pokračovať, hrozí nám osud Maďarska, hrozí nám, rovnako ako Maďarsku, zmrazenie eurofondov. Prosím vás, toto chceme? 	Ďakujem pekne.
Šeliga, Juraj, podpredseda NR SR (2021-03-17):
Pán poslanec Taraba, nech sa páči.
Galek, Karol, poslanec NR SR (2016-04-21):
Dobre. Ďakujem veľmi pekne. Ďakujem pekne, Peter. A možno iba, ty si spomenul jednu vec, že v sále je veľa ľudí, ktorí tú jadrovú energiu vnímajú iba ako laici, ale dovolím si ti oponovať. Je tu, práve naopak, veľmi veľa ľudí, hlavne zo strany SMER, ktorí tej jadrovej energii rozumejú a majú tam svoje záujmy. A možno aj preto je tak často tá jadrová energia a tak v jej prospech spomínaná v tom programovom vyhlásení. Ja nie som nejakým zásadným odporcom jadra, aj keď viem si predstaviť jej nahradenie inými, vhodnejšími zdrojmi, ale ja za tým všetkým vidím skorej nejaký finančný prospech určitých jednotlivcov, ktorých som aj vo svojom príspevku menoval. Ďakujem.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 141, za 95, zdržalo sa 46 poslancov. Sme v treťom čítaní . Otváram rozpravu v rámci tohto čítania. Konštatujem, že nikto sa nehlási do rozpravy. Vyhlasujem ju za skončenú. Nech sa páči.
B. Bugár, podpredseda NR SR: (2003-12-04):
B. Brestenská, poslankyňa: Ďakujem pekne. Pán predsedajúci, vážený pán minister, vážené dámy a páni, dovoľte, aby som predložila návrhy. V rozprave boli predložené dva procedurálne návrhy. Prvý procedurálny návrh bol pána Čaploviča o vrátení návrhu zákona predkladateľovi na dopracovanie. Prosím, pán predsedajúci, dajte hlasovať o tomto procedurálnom návrhu.
P. Hrušovský, predseda NR SR: (2005-10-27):
Nech sa páči, pán poslanec Fajnor. K. Fajnor, poslanec: Vážené kolegyne, kolegovia, môžem vás poprosiť, ak máte ešte chvíľočku čas, poprosím, vypočujte ma. Vážený pán predseda, vážené kolegyne, kolegovia, dovoľte mi krátku poznámku k predloženému návrhu. Máme rokovať o voľbe kandidáta na vymenovanie sudcu Ústavného súdu Slovenskej republiky (tlač 1365). Neskoro mi bol doručený návrh parlamentnej tlače s uznesením a ani na internetovej stránke Národnej rady Slovenskej republiky nebola tlač 1365 uverejnená. Po dnešnom poobedňajšom telefonáte na Ústavnoprávny výbor Národnej rady Slovenskej republiky mi bolo odporučené, aby som si stiahol podklady týkajúce sa parlamentnej tlače z intranetu zo stránky Ústavnoprávneho výboru Národnej rady Slovenskej republiky pod položkou ostatné. Našiel som tam návrh tlače, avšak bez príloh. Vážený pán predseda, dovoľte, aby som pokračoval. Z materiálu som sa dozvedel, že na voľbu kandidáta na vymenovanie sudcu Ústavného súdu Slovenskej republiky boli v termíne do 14. októbra tohto roka predložené tri návrhy. Ďalej som sa dozvedel, že uznesenie č. 906 Ústavnoprávneho výboru Národnej rady Slovenskej republiky v bode B. odporúča Národnej rade Slovenskej republiky po prvé vziať na vedomie, že Vladimír Čečot a Ladislav Roman nespĺňajú požiadavky ustanovené v čl. 134 ods. 3 Ústavy Slovenskej republiky, po druhé hlasovať o treťom navrhovanom, t. j. o Vladimírovi Šebovi. (Ruch v sále.) Vážený pán predseda, poprosím, keby boli tichšie. Môžem poprosiť? Vážené kolegyne, kolegovia, predpokladal som, že návrh na voľbu kandidáta na vymenovanie sudcu Ústavného súdu Slovenskej republiky...
B. Bugár, podpredseda NR SR: (2002-07-02):
(Hlasovanie.) Prítomných 98 poslancov, za návrh 72, zdržalo sa 21 poslancov a nehlasovalo 5. Konštatujem, že sme schválili vládny návrh zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe. Spravodajcom je pán poslanec Langoš. Nech sa páči, máte slovo. J. Langoš, poslanec: Ďakujem za slovo. Vážený pán predsedajúci, dámy a páni, gestorský výbor k tomuto vládnemu návrhu zákona neprijal platné uznesenie. Preto budeme hlasovať o jedinom návrhu, ktorý odznel v rozprave, aby Národná rada vrátila vláde tento návrh zákona na dopracovanie.
Danko, Andrej, podpredseda NR SR (2024-02-15):
Poslanec Kalivoda.
Figeľ, Ján, podpredseda NR SR (2013-12-10):
Nech sa páči, s reakciou pán poslanec Raši, nech sa páči.
Zajac, Pavol, poslanec NR SR (2015-05-20):
Ďakujem veľmi pekne všetkým kolegom, ktorí na mňa reagovali. Zvláštne, že na mňa reagovali len moji kolegovia z opozície. Ja som rád, že na mňa reagovali, ale čakal som, že sa do mňa pustia kolegovia zo SMER-u, že mi budú vyvracať toto, čo som hovoril, alebo čísla, alebo tie jednotlivé prípady. Mám to brať tak, že kto mlčí, ten svedčí? Pán kolega Mikuš, je zvláštne, že v operačnom programe opis zatiaľ sú korekcie z môjho pohľadu len 1,9 milióna. Ale aj pani riaditeľka štatistického úradu zverejnila tých, tie ďalšie projekty, ktoré sú v oveľa, v oveľa vyšších objemoch. To ja to čítam tak, že ešte len tie korekcie z Bruselu, ešte len prídu. Už to na Slovensku vieme, že budú korekcie a Brusel ich ešte nezarátal. Takže preto hovorím o tom, že tie korekcie budú ešte, ešte vyššie. Čo sa týka toho, čo hovoril pán Mičovský, áno, preto som niekoľkokrát vo svojom vystúpení zdôraznil – efektívne čerpanie eurofondov, nielen bohapusté míňanie. Alebo pán kolega Huba mal pravdu. Jasné, že sú tu aj projekty, ktoré sú len vymyslené, ktoré si len niekto urobil preto, len aby čerpali sme. Preto som vo svojom vystúpení aj hovoril o rekonštrukciách ciest I. triedy, lebo viem o tom, že za nás sa na východe Slovenska 200 kilometrov zrekonštruovalo za 11 miliónov. A teraz vidím, že majú naplánované za 120 mil. zrekonštruovať cesty I.  triedy ešte v tomto roku. To aké tisíce kilometrov oni stihnú zrekonštruovať? A ak by to tak bolo, ja by som im tlieskal. Len to bude znova o nejakom drahom vyčerpaní eurofondov.
Glváč, Martin, podpredseda NR SR (2018-09-12):
S reakciou nikto. Ďalšia v rozprave, pani poslankyňa Žitňanská.
Jurinová, Erika, poslankyňa NR SR (2017-04-06):
Ďakujem pekne. Pán Senko, no možnože keby ste mi povedali jedno číslo, ktoré som povedala zle, to by som bola veľmi rada, ocenila by som to. No ale však, neviem však, možnože ste počúvali na pol ucha iba. Čo sa týka mojej politickej činnosti, ako ste povedali tak, že som proste povinnú jazdu nejakú. No si predstavte, že táto téma ma fakt zaujíma a ma ťaží. Predstavte si to, ja viem, že pre vás je to asi nepredstaviteľné, ale je to vec, do ktorej sa vkladám, lebo mi vadí, čo sa tu deje v tomto štáte. Vy tomu nerozumiete, že rady matiek, otcov a detí sú spravodlivo rozhorčené, lebo sa nevedia domôcť svojich práv? A tunak to začína. Veď pán minister je stelesnením toho, že sa tu nič v tejto oblasti doteraz nekoná. A zrazu poslanci dajú schôdzu, dajú – čo to je? – podanie na schôdzu a pár dní pred tým, ako sa uskutoční schôdza, vyjde s veľkými riešeniami, o ktorých žiadni odborníci nevedia? Veď to je až trapné, úplné trapné. Pán Blaha, tak rada by som vám povedala, ale nechám si to radšej pre seba, nebudem sa znižovať na vašu úroveň. Miera chudoby, ja som povedala, že je, že sa veľmi pomaly znižuje, veľmi pomaly. Mňa vôbec netrápi, že je vyššia ako priemer Európskej únie. Mňa trápi, že vzhľadom na to, ako rastie ekonomika, sa veľmi pomaly znižuje na Slovensku. Toto bolo cieľom toho, čo som vám chcela povedať. A ešte, na rozdiel od vás mám okolo seba ľudí, aj keď ja nie som odborník, s ktorými sa naozaj radím a ktorí mi hovoria odborné veci. Takže nebojte sa vy o moju odbornosť! V nej sa stále zdokonaľujem. (Potlesk.)